PERM บวกกว่า 3% โบรกฯ แนะซื้อเก็งกำไร
PERM บวกกว่า 3% ล่าสุด ณ เวลา 10.09 น. อยู่ที่ 5.05 บาท บวก 0.17 บาท หรือ 3.48% สูงสุด 5.05 บาท ต่ำสุด 4.96 บาท ด้วยมูลค่าซื้อขาย 69.70 ล้านบาท ด้าน บล.กสิกรไทย แนะซื้อเก็งกำไร
8 ก.พ. 2560

ผู้สื่อข่าวรายงานว่า ราคาหุ้นบริษัท เพิ่มสินสตีลเวิคส์ จำกัด (มหาชน) หรือ PERM ล่าสุด ณ เวลา 10.09 น. อยู่ที่ 5.05บาท บวก 0.17บาท หรือ 3.48% สูงสุด 5.05 บาท ต่ำสุด 4.96 บาท ด้วยมูลค่าซื้อขาย 69.70ล้านบาท ขณะที่ดัชนีหุ้นไทยโดยรวมบวก 0.07%
โดย บล.กสิกรไทย ระบุในบทวิเคราะห์แนะนำซื้อเก็งกำไร PERM และรับเพิ่มหากย่อมาแถว 4.74 บาท โดยมีแนวขายทำกำไรอยู่แถว 5.10 บาทและ 5.35 บาท ในขณะที่ใช้การถอยหลุด 4.66 บาท เป็น stop loss
ทั้งนี้ราคาดีดตัวจาก 4.06 บาท ขึ้นไปแถว 5.2 บาท ก่อนพักแกว่งออกข้างอยู่เหนือเส้นเฉลี่ยระยะสั้น ล่าสุดดีดตัวผ่านเส้นกด ด้วย Vol. เพิ่มขึ้น ด้าน MACD สร้างฐานบนแนวเส้นศูนย์ และเริ่มวกตัวขึ้นเหนือ signal line สะท้อนโอกาสที่ราคาจะมีแรงไต่ระดับขึ้นต่อ 